原傑

原傑（），字子英，山西澤州陽城縣人，明朝政治人物。正統乙丑進士，成化間官至南京兵部尚書。

 生平 
正統六年（1441年）辛酉科山西鄉試第十五名舉人，十年（1445年）乙丑科進士，十二年閏四月授南京監察御史《明英宗睿皇帝实录卷之一百五十三》：正統十二年閏四月，擢進士原傑、朱海、季駿、周璹、徐彬、朱縉、陳詠、監生李鑒、胡灝、趙雯、李弼、蔡鑒、黃復生、馮進俱為南京監察御史，傑、蔡鑒俱浙江道；海、詠俱山西道；駿江西道；璹、鑒俱福建道；彬、灝俱河南道；縉、弼俱山東道；雯廣東道；福生陝西道；進貴州道。進士張讓、莊敏、監生洪本昌、覃浩、李春、奚倫俱為南京給事中，讓吏科；敏戶科；本昌禮科；浩兵科；春刑科；倫工科。時南京十三道六科御史、給事中范霖等俱以奏事失實系獄，吏部奏缺官視事，故有是命。，不久改北京御史，丁憂歸，景泰元年（1450年）十月奪情起復廣西道御史，二年巡按直隸，三年巡按江西，六年再按直隸保定、真定等府，期間治理盜亂、水災、賑災饑荒。景泰七年（1456年）七月升爲江西按察使，天順五年（1461年）十二月升山東左布政使《明史》（卷159）：原傑，字子英，陽城人。正統十年進士。又二年，授南京御史，尋改北。巡按江西，捕誅劇盜，奸宄斂跡。復按順天諸府。大水，牧官馬者乏芻，馬多斃，有司責償，傑請免之。開中鹽引入米振饑。疏入，為部所格，景帝卒從傑議。超擢江西按察使。發寧王奠培淫亂事，革其護衛。治行聞，賜誥旌異，遷山東左布政使。。

成化二年（1466年）八月，以都察院右副都御史、巡撫山東。三年九月便道歸省，五年五月擢戶部左侍郎，六年二月巡視河南，十一月代右都御史項忠賑濟順天、永平、河間三府飢民。懲罰豪強藩王斂財，七年五月回京，十一月以母年八十七，乞賜誥命，八年八月因母喪去任。九年十月奪情起復，巡視江西，十年秋回京，隨後改左副都御史《明史》（卷160）：成化二年就拜右副都御史，巡撫其地。歲兇振救，民無流移。召為戶部左侍郎。時黃河遷決不常，彼陷則此淤。軍民就淤墾種。奸徒指為園場屯地，獻王府邀賞，王府輒據有之。傑請獻者謫戍，並罪受獻者。從之。江西盜起，以傑嘗再蒞其地得民，詔往治。捕戮六百余人，余悉解散。改左副都御史，還佐院事。，十二月管都察院事。成化十二年（1476年）五月，奉命往荆襄等處撫治流民，解除流民饑荒盜亂等事，政績卓然。十一月以九年秩满，升爲右都御史《明史》（卷159）：荊、襄流民數十萬，朝廷以為憂。祭酒周洪謨嘗著《流民圖說》，謂當增置府縣，聽附籍為編氓，可實襄、鄧戶口，俾數百年無患。都御史李賓以聞，帝善之。十二年，遂命傑出撫。遍歷山溪，宣朝廷德意，諸流民欣然願附籍。於是大會湖廣、河南、陝西撫、按官籍之，得戶十一萬三千有奇，口四十三萬八千有奇。其初至，無產及平時頑梗者，驅還其鄉，而附籍者用輕則定田賦。民大悅。因相地勢，以襄陽所轄鄖縣，居竹、房、上津、商、洛諸縣中，道路四達，去襄陽五百余里。山林阻深，將吏鮮至，猝有盜賊，府難遙制。乃拓其城，置鄖陽府，以縣附之。且置湖廣行都司，增兵設戍，而析竹山置竹溪，析鄖置鄖西，析漢中之洵陽置白河，與竹山、上津、房咸隸新府。又於西安增山陽，南陽增南召、桐柏，汝州增伊陽，各隸其舊府。制既定，薦知鄧州吳遠為鄖陽知府，諸縣皆擇鄰境良吏為之。流人得所，四境乂安。將還，以地界湖廣、河南、陝西，事無統紀，因薦御史吳道宏自代。詔即擢道宏大理少卿，撫治鄖陽、襄陽、荊州、南陽、西安、漢中六府。鄖陽之有撫治，自此始也。傑以功進右都御史。。十三年四月改任南京兵部尚書，降敕令事竣赴任。時原傑因勞己成疾，及聞命，更加鬱鬱不樂，具本辭職不許，六月卒於南陽驛站，享年六十一。鄖、襄民為立祠，賜祭葬，詔贈太子少保《明史》（卷159）：傑數揚歷於外，既居內臺，不欲出。荊、襄之命，非其意也。事竣，急請還朝。會南京兵部缺尚書，以傑任之。傑疏辭。不許。遂卒於南陽，年六十一。鄖、襄民為立祠，詔贈太子太保，錄其子宗敏為國子生。。

 佚事 
《清稗類鈔》載其少年讀書開悟之事《清稗类钞·异禀一》：原襄敏读书痴呆 阳城原襄敏公髫龄入塾，既一载，书不成诵，亦不甚解。岁将除，师召其父至，令其偕归。中途，父让之曰：“向与若论世事，颇敏慧，何读书竟痴呆乃尔？”襄敏曰：“读书亦如应世事乎？”曰：“然。”曰：“得之矣。”复入垫，听讲辄洞彻，久之博洽今古，掇巍科，为世名臣。。

 家族 
曾祖原世吉。祖父原仲和。父原彥明。母吴氏。具慶下。兄瑢（汝州學訓導）、璟。弟俊、祺《天一阁藏明代科举录选刊·登科录》（《正統十年乙丑科殿試金榜》）。子原宗敏，國子生。

参考文献

《国朝献徵录·南京兵部尚书原杰传》
《南京兵部尚书赠太子少保原襄敏公墓碑》
《罪惟录·卷十七·循谨诸臣列传》
《明史纪事本末·卷三十八·平郧阳盗》
《明史·卷一百五十九·列传第四十七》
《清稗类钞·异禀类》
《皇明经世文编》，《李襄敏公奏疏》一卷

Category:正統六年辛酉科山西鄉試舉人
Jie
Category:陽城人
Category:明朝監察御史
Category:明朝都御史
Category:明朝江西按察使
Category:明朝山東左布政使
Category:明朝山東巡撫
Category:明朝戶部侍郎
Category:南京兵部尚書
Category:明朝追赠太子太保
Category:諡襄敏